CELEX: 32001R1543
Language: ro
Date: 2001-07-27 00:00:00
Title: Regulamentul (CE) nr. 1543/2001 al Comisiei din 27 iulie 2001 de stabilire a standardului de comercializare pentru lăptucă și pentru cicoare creață de grădină și cicoare de grădină cu frunze întregi

03/Volumul 38
            
            
               RO
            
            
               Jurnalul Ofícial al Uniunii Europene
            
            
               213
            
         32001R1543
   
               L 203/9
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CE) NR. 1543/2001 AL COMISIEI
   
   din 27 iulie 2001
   de stabilire a standardului de comercializare pentru lăptucă și pentru cicoare creață de grădină și cicoare de grădină cu frunze întregi
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 2200/96 al Consiliului din 28 octombrie 1996 privind organizarea comună a pieței în sectorul fructelor și legumelor (1), astfel cum a fost modificat ultima dată prin Regulamentul (CE) nr. 911/2001 (2) al Comisiei, în special articolul 2 alineatul (2),
   întrucât:
   
               (1)
            
            
               Lăptuca, cicoarea creață de grădină și cicoarea de grădină cu frunze întregi sunt printre produsele enumerate de anexa I la Regulamentul (CE) nr. 2200/96 pentru care trebuie adoptate standarde. Regulamentul (CEE) nr. 79/88 al Comisiei din 13 ianuarie 1988 de stabilire a standardelor de calitate pentru lăptucă, cicoare creață de grădină și cicoare de grădină cu frunze întregi (3), astfel cum a fost modificat ultima dată prin Regulamentul (CE) nr. 1455/1999 (4), a fost modificat frecvent și nu mai asigură claritatea juridică.
            
         
               (2)
            
            
               Regulamentul (CE) nr. 79/88 ar trebui abrogat și regulile pe care le cuprinde ar trebui refăcute. În acest scop și în interesul păstrării transparenței pe piața internațională, ar trebui să se țină seama de standardele pentru lăptucă, cicoarea creață de grădină și cicoarea de grădină cu frunze întregi, recomandate de Grupul de lucru privind standardizarea produselor perisabile și dezvoltarea calității al Comisiei Economice pentru Europa a Organizației Națiunilor Unite (CEE/ONU).
            
         
               (3)
            
            
               Aplicarea acestui standard ar trebui să ducă la îndepărtarea de pe piață a produselor de calitate nesatisfăcătoare, să aducă producția la nivelul cerințelor consumatorilor și să faciliteze comerțul pe baza concurenței loiale, ajutând astfel la îmbunătățirea profitabilității.
            
         
               (4)
            
            
               Standardul se aplică în toate etapele de comercializare. Transportul pe distanțe mari, depozitarea pe o anumită perioadă de timp și diversele procese prin care trec produsele pot produce o anumită deteriorare din cauza dezvoltării biologice a produselor sau a caracterului lor relativ perisabil. Această deteriorare ar trebui să fie luată în considerare atunci când standardul se aplică în etapele de comercializare ulterioare expedierii.
            
         
               (5)
            
            
               Măsurile prevăzute de prezentul regulament sunt conforme cu avizul Comitetului de gestionare a fructelor și legumelor proaspete,
            
         ADOPTĂ PREZENTUL REGULAMENT:
   Articolul 1
   Standardele de comercializare pentru următoarele produse sunt cele stabilite în anexă:
   
               —
            
            
               lăptuca de la codurile NC 0705 11 și 0705 19;
            
         
               —
            
            
               cicoarea creață de grădină și cicoarea de grădină cu frunze întregi de la codul NC 0705 29.
            
         Standardul se aplică în toate etapele de comercializare, în condițiile stabilite de Regulamentul (CE) nr. 2200/96.
   Cu toate acestea, în etapele ulterioare expedierii, produsele pot prezenta, față de cerințele standardului, o ușoară pierdere a prospețimii și turgescenței, precum și o ușoară deteriorare din cauza dezvoltării acestora și caracterului lor perisabil.
   Articolul 2
   Regulamentul (CEE) nr. 79/88 se abrogă.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Comunităților Europene.
   Prezentul regulament se aplică de la 1 ianuarie 2002.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 27 iulie 2001.
      
         
            Pentru Comisie
         
         Franz FISCHLER
         
         
            Membru al Comisiei
         
      
   
   
      (1)  JO L 297, 21.11.1996, p. 1.
   
      (2)  JO L 129, 11.5.2001, p. 3.
   
      (3)  JO L 10, 14.1.1988, p. 8.
   
      (4)  JO L 167, 2.7.1999, p. 22.
   ANEXĂ
   STANDARD PENTRU LĂPTUCĂ, CICOARE CREAȚĂ DE GRĂDINĂ ȘI CICOARE DE GRĂDINĂ CU FRUNZE ÎNTREGI
   I.   DEFINIȚIA PRODUSULUI
   Prezentul standard se aplică la:
   
               —
            
            
               lăptuca din soiurile (cultivarii) cultivate din:
               
                           —
                        
                        
                           
                              Lactuca sativa L. var. capitata L. (lăptucă varietatea cu căpățână inclusiv lăptuca tip „crisphead” și „Iceberg”);
                        
                     
                           —
                        
                        
                           
                              Lactuca sativa L. var. longifolia Lam. (lăptucă Cos sau Romaine);
                        
                     
                           —
                        
                        
                           
                              Lactuca sativa L. var. crispa L. (lăptucă pentru frunze) și
                        
                     
                           —
                        
                        
                           încrucișări ale acestor soiuri;
                        
                     
         
               —
            
            
               cicoare creață de grădină din soiurile (cultivarii) cultivate din Cichorium endivia L. var. crispum Lam;
            
         
               —
            
            
               cicoare de grădină cu frunze întregi din soiurile (cultivarii) cultivate din Cichorium endivia L. var. latifolium Lam,
            
         furnizate consumatorilor în stare proaspătă.
   Prezentul standard nu se aplică produselor pentru prelucrare industrială, produselor prezentate ca frunze individuale sau lăptucii în vase.
   II.   DISPOZIȚII PRIVIND CALITATEA
   Scopul standardului este de a defini cerințele de calitate pentru produse după preparare și ambalare.
   A.   Cerințe minime
   În toate categoriile, sub rezerva dispozițiilor speciale pentru fiecare categorie și a toleranțelor permise, produsele trebuie să fie:
   
               —
            
            
               intacte;
            
         
               —
            
            
               sănătoase; produsele afectate de putrefacție sau o deteriorare care le fac inadecvate pentru consum sunt excluse;
            
         
               —
            
            
               curate și curățate, adică practic fără pământ sau alt mediu de creștere și practic fără materii străine vizibile;
            
         
               —
            
            
               cu aspect proaspăt;
            
         
               —
            
            
               turgescente;
            
         
               —
            
            
               practic fără paraziți;
            
         
               —
            
            
               practic fără daune produse de paraziți;
            
         
               —
            
            
               fără semințe;
            
         
               —
            
            
               fără umiditate externă anormală;
            
         
               —
            
            
               fără miros și/sau gust străin.
            
         În cazul lăptucii, o decolorare roșiatică, cauzată de o temperatură scăzută în timpul creșterii, este permisă, cu excepția cazului în care afectează aspectul produsului.
   Rădăcinile trebuie tăiate aproape de baza frunzelor exterioare și tăietura trebuie să fie dreaptă.
   Produsul trebuie să aibă o dezvoltare normală.
   Dezvoltarea și condiția produsului trebuie să fie de așa natură încât:
   
               —
            
            
               să reziste transportului și manipulării și
            
         
               —
            
            
               să sosească într-o stare satisfăcătoare la locul de destinație.
            
         B.   Clasificare
   Produsele sunt clasificate în două categorii definite mai jos:
   
               (i)
            
            
               Categoria I
               Produsele din această categorie trebuie să fie de calitate bună. Trebuie să fie caracteristice soiului și/sau tipului comercial, în special în privința culorii.
               De asemenea, produsele trebuie să fie:
               
                           —
                        
                        
                           bine formate;
                        
                     
                           —
                        
                        
                           tari, ținând seama de metodele de cultivare și de tipul de produs;
                        
                     
                           —
                        
                        
                           fără daune sau deteriorări care scad caracterul comestibil;
                        
                     
                           —
                        
                        
                           fără daune din cauza înghețului.
                        
                     Lăptuca, varietatea cu căpățână, trebuie să aibă un singur miez bine format. Cu toate acestea, în cazul lăptucii, varietatea cu căpățână, cultivată sub protecție, miezul poate fi mic.
               Lăptuca Cos poate avea un miez, care poate fi mic.
               La cicoarea creață de grădină și la cicoarea de grădină cu frunze întregi centrul trebuie să fie de culoare galbenă.
            
         
               (ii)
            
            
               Categoria II
               Această categorie include produsele care nu se califică pentru includerea în categoria I, dar satisfac cerințele minime specificate anterior.
               Produsele trebuie să fie:
               
                           —
                        
                        
                           rezonabil de bine formate;
                        
                     
                           —
                        
                        
                           fără daune și deteriorări care pot scădea în mod serios caracterul comestibil.
                        
                     Următoarele defecte pot fi permise, cu condiția ca produsele să își păstreze caracteristicile esențiale în privința calității, calității de conservare și a prezentării:
               
                           —
                        
                        
                           mici defecte de colorit;
                        
                     
                           —
                        
                        
                           mici daune cauzate de paraziți.
                        
                     Lăptuca, varietatea cu căpățână, poate avea un miez, care poate fi mic. Cu toate acestea, în cazul lăptucii, varietatea cu căpățână, cultivată sub protecție, este permisă absența miezului.
               Lăptuca Cos poate să nu aibă miez.
            
         III.   DISPOZIȚII PRIVIND CALIBRAREA
   Calibrul este determinat de greutatea unei unități.
   A.   Greutate minimă
   Greutatea minimă pentru categoriile I și II este:
   
                
            
            
               Cultivate în aer liber
            
            
               Cultivate sub protecție
            
         
               Lăptucă, varietatea cu căpățână (cu excluderea lăptucii tip „crisphead” și „Iceberg” și a lăptucii Cos sau Romaine (cu excluderea lăptucii tip „Little gem”)
            
            
               150 g
            
            
               100 g
            
         
               Lăptucă tip „crisphead” și „Iceberg”
            
            
               300 g
            
            
               200 g
            
         
               Lăptucă pentru frunze și lăptucă tip „Little gem”
            
            
               100 g
            
            
               100 g
            
         
               Cicoare creață de grădină și cicoare de grădină cu frunze întregi
            
            
               200 g
            
            
               150 g
            
         B.   Uniformitate
   (a)   Lăptucă
   În toate categoriile, diferența între cele mai ușoare și cele mai grele unități în fiecare ambalaj nu poate depăși:
   
               —
            
            
               40 g în cazul în care cele mai ușoare unități cântăresc sub 150 g pe unitate;
            
         
               —
            
            
               100 g în cazul în care cele mai ușoare unități cântăresc între 150 g și 300 g pe unitate;
            
         
               —
            
            
               150 g în cazul în care cele mai ușoare unități cântăresc între 300 g și 450 g pe unitate;
            
         
               —
            
            
               300 g în cazul în care cele mai ușoare unități cântăresc peste 450 g pe unitate.
            
         (b)   Cicoarea creață de grădină și cicoarea de grădină cu frunze întregi
   În toate categoriile, diferența între cele mai ușoare și cele mai grele unități în fiecare ambalaj nu poate depăși 300 g.
   IV.   DISPOZIȚII PRIVIND TOLERANȚELE
   Trebuie permise toleranțe pentru calitate și calibru în fiecare ambalaj pentru produsele care nu satisfac cerințele categoriei indicate.
   A.   Toleranțe de calitate
   (i)   Categoria I
   10 % din număr de unități care nu satisfac cerințele categoriei, dar le satisfac pe cele ale categoriei II sau, excepțional, admise în toleranțele acestei categorii.
   (ii)   Categoria II
   10 % din număr de unități care nu satisfac nici cerințele categoriei, nici cerințele minime, cu excepția produselor afectate de putrefacție sau orice deteriorare care le fac inadecvate pentru consum.
   B.   Toleranțe de calibru
   În toate categoriile, 10 % din număr de unități care nu satisfac cerințele privind calibrarea, dar cântărind cel mult 10 % sub sau peste calibrul în cauză.
   V.   DISPOZIȚII PRIVIND PREZENTAREA
   A.   Uniformitate
   Conținutul fiecărui ambalaj trebuie să fie uniform și să conțină numai produse de aceeași origine, soi, sau tip comercial, calitate și calibru.
   Cu toate acestea, poate fi ambalat împreună un amestec de diferite tipuri de produse descrise în prezentul standard, cu condiția ca acestea să aibă o calitate uniformă și, pentru fiecare tip în cauză, un calibru uniform. De asemenea, tipurile trebuie să poată fi distinse clar unul de celălalt și proporția din fiecare tip în ambalaj trebuie să fie vizibilă fără deteriorarea ambalajului.
   Partea vizibilă a conținutului pachetului trebuie să fie reprezentativă pentru întregul conținut.
   B.   Ambalare
   Produsele trebuie ambalate astfel încât să fie protejate corespunzător.
   Materialele utilizate în interiorul ambalajului trebuie să fie noi, curate și de o calitate care să evite producerea vreunei daune externe sau interne produsului. Utilizarea materialelor, în special a hârtiei sau timbrelor ce poartă specificații comerciale, este permisă cu condiția ca imprimarea sau etichetarea să fi fost făcută cu cerneală sau adeziv netoxic.
   Ambalajele nu trebuie să conțină materii străine.
   C.   Prezentare
   Produsele prezentate în mai mult de un strat pot fi ambalate astfel încât baza unuia să fie lângă miezul celuilalt, cu condiția ca straturile sau căpățânile sau fie protejate sau separate în mod corespunzător.
   VI.   DISPOZIȚII PRIVIND MARCAREA
   Fiecare ambalaj trebuie să poarte următoarele detalii, în litere grupate pe aceeași parte, lizibile și de neșters, precum și vizibile din exterior:
   A.   Identificare
   Ambalator și/sau expeditor: numele și adresa sau identificarea simbolică emisă sau acceptată oficial. Cu toate acestea, atunci când este utilizată o identificare simbolică, referința „ambalator și/sau expeditor” (sau abrevierile echivalente) trebuie indicată în strânsă legătură cu identificarea simbolică.
   B.   Natura produsului
   
               —
            
            
               „Lăptucă”, „lăptucă tip «Butterhead»”, „Batavia”, „lăptucă Iceberg”, „lăptucă Cos”, „lăptucă pentru frunze” (sau, de exemplu și după caz, „Frunză de stejar”, „Lollo bionda”, „Lollo rossa”, „cicoare creață de grădină” sau „cicoare de grădină cu frunze întregi” sau alte sinonime în cazul în care conținutul nu este vizibil din exterior)
            
         
               —
            
            
               lăptucă tip „Little gem”, după caz, sau alte sinonime;
            
         
               —
            
            
               o indicație „cultivat sub protecție” sau altă indicație corespunzătoare, după caz;
            
         
               —
            
            
               Numele soiului (opțional);
            
         
               —
            
            
               Atunci când sunt amestecare diferite tipuri de produse:
               
                           —
                        
                        
                           indicația „lăptuci amestecate” sau
                        
                     
                           —
                        
                        
                           indicația fiecărui tip de produs și, în cazul în care conținutul nu este vizibil din exterior, indicația numărului de bucăți din fiecare tip.
                        
                     
         C.   Originea produsului
   
               —
            
            
               Țara de origine și, opțional, districtul în care a fost cultivată sau numele național, regional sau local al locului.
            
         D.   Specificații comerciale
   
               —
            
            
               Categorie;
            
         
               —
            
            
               Calibru, exprimat prin greutatea minimă pe unitate sau prin numărul de unități;
            
         
               —
            
            
               Greutatea netă (opțional).
            
         E.   Marca oficială de control (opțional)